Tiro kwa Japane e ne e gola, mme go ne ga lalediwa bakaulengwe ba ba oketsegileng go tla Bethele. Mongwe wa bone e ne ya nna molebedi mo phuthegong e ke neng ke kopanela mo go yone. Ka 1966, nna le mokaulengwe yoo, Junji Koshino, re ne ra nyalana. Fa re sena go nyalana, Junji o ne a abelwa go nna molebedi wa potologo. Go ne go itumedisa go kgona go itse bakaulengwe le bokgaitsadi ba bantsi jaana fa re ntse re etela diphuthego tse di farologaneng. E re ka ke ne ke abetswe tiro ya go ranola, ke ne ke e direla kwa legaeng le re neng re ya kwa go lone mo bekeng eo. Fa re ntse re le mo tirong ya go eta, re ne ra tshwanelwa ke go rwala didikishinare tse di boima mo godimo ga disutukheise tsa rona le dibeke tse dingwe. 3. Satane o ile a reng ka bolaodi jwa Modimo?